  Майя Бывальцева Удмуртиысь егитъёс «Территория смыслов» дышетонъя огъяросси форумлэн «Политика: новые вызовы» сменаяз 740 сюрс манет тыр кык грант утӥзы. Со сярысь улосвыл тӧролэн но кивалтэтлэн пресс-службазы ивортӥз. Ижысь техникая кун университетын дышетскись Ольга Буравихина 340 сюрс манет утӥз, солэн ӵектосэз студентъёслэсь ас пушдунне тазалыксылы саклыксэс висъятонэ ӧръямын. 2021-тӥ арын сӥзьыл элькунысь техника ӧнеръёсъя студентъёс понна дышетон радъялозы. Сарапулысь Михаил Половонистов «Мастерская игры» ӵектосэныз 400 сюрс манет утӥз. Со школаын дышетскисьёсты ӝӧквыл шудонъёс пыр Удмуртилэн историеныз тодматэ. Ӵектосме быдэсъян улсын элькунысь вань каръёсысь но ёросъёсысь 150 дышетскисьёс ӝӧквыл шудонъёс лэсьтыны дышетскозы, 1,5 сюрс экземпляр поттэмын луоз, соосын шудонъя турниръёсы 3 сюрслэсь трос пиналъёс пыриськозы. Озьы ик Удмуртиысь каръёслэн но ёросъёслэн историзы но шаертодонлы сӥзем шудон дышетон пособиос поттэмын луозы Михаил Половонистов, грант утӥсь2919-тӥ арын пияш вордскем карезлэн историезлы но шаертодонлы сӥзем «Город Сарапул» ӝӧквыл шудон поттӥз, нош 2020-тӥ арын – «Инвестируй в Удмуртию». «Территория смыслов» форумлэн ньылетӥ сменаез 29-тӥ пӧсьтолэзьысен 4-тӥ гудырикошконозь Москва улосвылысь Солнечногорскын ортчиз. Тодэ вайытом, форумлэн куинетӥ сменаяз Удмуртиысь Егитъёслэн центрзылэн кивалтӥсезлэн воштӥсез Евгения Дыляева «Акселератор удалённых профессий «Удмуртия онлайн» ӵектосэныз 700 сюрс манет утӥз. Тегъёс: егитъёс Удмуртия Россия форум грантъёс  